**PITANJA I ODGOVORI PDP**

[**https://min-kulture.gov.hr/istaknute-teme-12/obavijesti-vezane-uz-potrese-19796/24212**](https://min-kulture.gov.hr/istaknute-teme-12/obavijesti-vezane-uz-potrese-19796/24212)

**FOND: Fond solidarnosti Europske unije i Mehanizam oporavka i otpornosti u okviru Nacionalnog plana oporavka i otpornosti 2021.-2026.**

**NAZIV POZIVA: Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije - Druga izmjena Poziva**

**ROK ZA PODNOŠENJE PP: 28.11.2023.**

**NADLEŽNO TIJELO: Ministarstvo kulture i medija**

**OZNAKA POZIVA: KLASA: 612-08/22-01/0005)**

**TIP NATJEČAJA: javni poziv**

**ROK ZA ODGOVOR NA PITANJE (UzP): sedam dana (obrađena pitanja primljena do 25.08.2023.)**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **Druga izmjena Poziva** |
|  | **OBJAVA SVIH PITANJA/ODGOVORA IZ VERZIJE** |  |
| **RB** | **DATUM ZAPRIMANJA PITANJA:**  | **DATUM ODGOVORA NA PITANJE:** |
|  | 22. kolovoza 2023. Po Pozivu se traži kao sastavni dio dopune prijave pod brojem 4. Završno izvješće stručnog nadzora o izvedenim radovima koji su financirani iz FSEU. U uputama stoji slijedeće: „Dostavlja se pdf dokument prilaganjem u za to predviđeno mjesto u e-Prijavnici“Za primijetiti je kako u sustavu za navedeno NE POSTOJI predviđeno mjesto. Molim pojašnjenje. | Navedeni nedostatak je otklonjen u elektroničkom sustavu Ministarstva kulture i medija ePrijavnica. |
|  | 23. kolovoza 2023. 1.Nije nam jasno da li se za mjeru: Izrada projekta cjelovite i energetske obnove financira kompletna projektna dokumentacija (idejni, glavni i izvedbeni projekt) i da li je preduvjet za dodatnu prijavu izrađen glavni projekt cjelovite i energetske obnove?Naime, Muzej Međimurja Čakovec već je pri kraju konstrukcijske obnove dvaju krila palače Starog grada u Čakovcu i prijavili bismo gore navedenu mjeru, no nemamo izrađenu projektnu dokumentaciju, tek bismo ju prijavili. Da li je moguće aplicirati dodatnu prijavu ako nemamo izrađenu projektnu dokumentaciju?2. Vezano uz ispunjavanje prijavnice, pojedine stavke (uštede) nismo u mogućnosti ispuniti sa točnim podacima s obzirom da projektna dokumentacija još ne postoji. Da li možemo navesti okvirne planirane podatke? Radi se o Obrascu 7 - Tehnički obrazac.3. Vezano uz Izjave, odnosno Obrasce br. 8, 9, 10 i 11 – kako ih možemo ispuniti s obzirom da se još ne zna glavni projektant, nadzorni inženjer i izvođači? Ili se ti obrasci predaju naknadno?Molim uputu za predaju dodatnog obrasca i priloga – kamo ih točno umećemo – s obzirom da na stranici e-prijavnice Ministarstva kulture i medija RH nema mogućnosti ispunjavanja i podnošenja dodatne prijave? | U skladu s točkom 2.6. Poziva *Specifični kriteriji prihvatljivosti operacije u kontekstu cjelovite i energetske obnove* precizno je navedeno: „Predmet projekta je cjelovita i energetska obnova postojeće zgrade (kulturnog dobra oštećenog u potresu) koja će rezultirati godišnjom uštedom primarne energije od najmanje 30 % u odnosu na potrošnju prije provedbe projekta uz poštovanje načela nenanošenja bitne štete iz članka 17. Uredbe (EU) 2020/852 o uspostavi okvira za olakšavanje održivih ulaganja. Uštedu treba postići projektnim aktivnostima predviđenim projektnom dokumentacijom; **dokazuje se** uvidom u projektnu dokumentaciju (Glavni projekt cjelovite i energetske obnove zgrade) koja se prilaže uz Dopunu prijavnog obrasca (Obrazac 5)“. Cilj ulaganja kroz dodatnu potporu je smanjenje potrošnje energije i dekarbonizacija zgrada kroz smanjenje emisije CO₂ javnih zgrada koje su predmet Poziva. Dopunom projektnog prijedloga nužno je dokazati projektiranu uštedu primarne energije (Eprim) na godišnjoj razini od najmanje 30% u odnosu na stanje prije obnove.Za potrebe praćenja postignuća projekta prijavitelj **je obvezan** na razini dopune projektnog prijedloga navesti vrijednosti pokazatelja koje će biti ostvarene provedbom projekta cjelovite i energetske obnove. |